El Club de Lluita Camp de Morvedre doble campió d'Espanya
11 d’abril 2018

![](/media/d5ebms1x/91_c_lluita_camp_morvedre_01.jpg)  
  

El Club de Lluita Camp de Morvedre es va proclamar per dos vegades campió d'Espanya per equips dissabte passat, 8 d'abril de 2018, sent el principal protagonista de la jornada. També va ser el principal responsable dels dos campionats d'Espanya i els dos subcampionats de la Selecció Valenciana. 

  

Va ser a Madrid durant els Campionats d'Espanya Esperances i Cadet de Lluita Sambo i el Sub 23 de Lluites Olímpiques. Els campionats d'Espanya per equips es van obtindre en les categories Esperances i Cadet masculí de Lluita Sambo, encara que pràcticament tota la nodrida delegació va obtindre molt bons resultats. En total es van aconseguir dotze ors, tres plates i quatre bronzes. Els sambistes entrenats per Dario de Nalda van demostrar grans avantatges competitius sobre els seus adversaris i van aconseguir sumar-se de manera excel·lent als importants resultats que havien vingut collint des de principi d'any els seus companys de Lluites Olímpiques.

  

Els de Pedro Ojeda tampoc van desentonar: Sergio Ibáñez Buendía, que reapareixia després d'una lesió, va aconseguir una meritòria 4ª posició, estant a punt de pujar-se al podi en Lliure Olímpica. En Grecorromana, Isidoro Martínez també la va fregar en perdre la final pel bronze. De nou en Lliure Olímpica, Raúl Gallur Fernández per fi va obtindre el seu perseguit or. En femenina, Estela Sánchez Michavila, després d'una lesió, va poder per fi debutar en un campionat d'Espanya. Marta Ojeda Navarro, actual campiona d'Espanya júnior i ara sub 23, i 3ª d'Espanya sènior, va participar durant el pont de Setmana Santa en la concentració de la selecció espanyola júnior que es va celebrar a Torredelcampo (Jaén), i participarà en el Torneig Internacional “Jóvens Promeses” del calendari oficial de la federació internacional que se celebrarà diumenge que ve, 15 d’abril, a La Nucia (Alacant), i quedarà concentrada de nou la setmana posterior amb la selecció espanyola.

  

Els resultats complets van ser:

Lluita Sambo Cadet

Lidia Correjes Gregorio (48 kg): 1a

Aitor Gil Huguet (45 kg): 1r

Gonzalo García Fajardo (48 kg): 1r

Iker Quadres Ruiz (51 kg): 1r

Aaron Roda Gómez (59 kg): 1r

Salvador Pardo Pérez (59 kg): 2n

Jorge Hernández Campano (63 kg): 1r

Sergio León Bulpe (63 kg): 5é

Francisco Agustín Esteban (68 kg): 3r

Club de Lluita Camp de Morvedre: Campió d'Espanya masculí i 4t femení. Campió en la combinada.

Federació Valenciana: Campiona d'Espanya masculí i Subcampiona masculí. Subcampiona en la combinada.

  

Lluita Lliure Olímpica (sub 23)

Estela Sánchez Michavila (53 Kg): 7a

Marta Ojeda Navarro (68 Kg): 1a

Sergio Ibáñez Buendía (57 Kg): 4t

Raúl Gallur Fernández (92 Kg): 1r

  

Grecorromana (Sub 23)

Isidoro Martínez Vesa (67 Kg): 5é

  

*   [](http://www.facebook.com/sharer.php?u=https://aytosagunto.es/va/actualitat/el-club-de-lluita-camp-de-morvedre-doble-campio-d-espanya/ "Facebook")
*   [](http://twitter.com/share?url=https://aytosagunto.es/va/actualitat/el-club-de-lluita-camp-de-morvedre-doble-campio-d-espanya/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-club-de-lluita-camp-de-morvedre-doble-campio-d-espanya/ "Linked In")
*   [](mailto:?body=https://aytosagunto.es/va/actualitat/el-club-de-lluita-camp-de-morvedre-doble-campio-d-espanya/)